“สุภาพร กำเนิดผล” ปชป. คว้าชัยศึกเลือกตั้งซ่อม “ส.ส.” สงขลา เขต 6 ชนะ “พปชร.”
“สุภาพร กำเนิดผล” พรรคประชาธิปัตย์ คว้าชัยศึกเลือกตั้งซ่อม "ส.ส." สงขลา เขต 6 ชนะ “พรรคพลังประชารัฐ” เปิดตำนานว่าที่ ส.ส. หญิงสงขลา คนแรก
16 ม.ค. 2565

ผู้สื่อข่าวรายงานว่า วันนี้ (16 ม.ค.2565) เมื่อเวลา 17.00 น. ถึงเวลาปิดหีบเลือกตั้งซ่อมสมาชิกสภาผู้แทนราษฎร (ส.ส.) สงขลา เขตเลือกตั้งที่ 6 ในวันนี้เป็นที่เรียบร้อยแล้ว ภายหลังมีการเปิดหีบให้ลงคะแนนเลือกผู้แทนคนใหม่ตั้งแต่เวลา 08.00 น.
โดยล่าสุดผลคะแนนอย่างไม่เป็นทางการ ปรากฎว่า นางสาวสุภาพร กำเนิดผล หมายเลข 1 พรรคประชาธิปัตย์ (ปชป.) ภรรยาของ นายเดชอิศม์ ขาวทอง รองหัวหน้าพรรค ได้​ 45,576 คะแนน​ มีคะแนนทิ้งห่างหมายเลข 3 นายอนุกูล พฤกษานุศักดิ์ พรรคพลังประชารัฐ (พปชร.) โดยทำคะแนนได้ 40,531 คะแนน​ ส่วนหมายเลข​ 2​ นายธิวัชร์​ ดำแก้ว​ พรรคก้าวไกล​ ได้​ 5,427 คะแนน​ ขณะเดียวกันหมายเลข​ 4​ นายพงษธร​ สุวรรณรักษา​ พรรคกล้า ได้​ 1,350 คะแนน​ สำหรับหมายเลข​ 5​ นางภัทรวี​ ศรีศักดา พรรคพลังสังคม ได้​ 123 คะแนน​
ทั้งนี้สรุปหมายเลข 1 นางสาวสุภาพร กำเนิดผล ได้เป็นว่าที่ ส.ส.สงขลาอย่างไม่เป็นทางการ
 